**Osnovne zahteve oz. nastavitve komponent za nemoteno delovanje On-line ZZ sistema**

Navodila so namenjena pripravi oz. načinu uporabe delovne postaje uporabnika, da bo nemoteno delovala v on-line sistemu zdravstvenega zavarovanja. Zadnja veljavna tehnična navodila za vzpostavitev delovanja on-line sistemu zdravstvenega zavarovanja lahko najdete preko povezave: <https://www.zzzs.si/?id=126&detail=2D0677D06D32F618C1257C92002763DF> .

**Za nemoteno delo v on-line sistemu priporočamo naslednje komponente, nastavitve in parametre:**

1. **Gonilniki čitalnikov pametnih kartic oz. pametnega terminala.**
* Zadnje verzije gonilnikov preverite preko upravitelja naprav (Device manager).
* Priporočene verzije gonilnikov za vse čitalnike, ki so priporočeni s strani ZZZS, najdete [tukaj](https://partner.zzzs.si/wps/portal/portali/aizv/e-poslovanje/kartice_in_citalniki/citalniki_kartic/%21ut/p/z1/04_Sj9CPykssy0xPLMnMz0vMAfIjo8ziTQxdPd2N_Q08LSyCDQ0cjZzMzXz8XQ3cDcz1C7IdFQEKCaut/).
* Potrebne posodobitve lahko izvedete tudi z aplikacijo updOnline, ki je dostopna [tukaj](https://www.zzzs.si/?id=126&detail=745D8F04E3195CBFC1257EF3003B3B4C)
1. **Medprogramje za delo s profesionalnimi karticami Thales Classic Client for ZZZS**
* Zadnjo verzijo najdete [tukaj](https://www.zzzs.si/?id=126&detail=A48C0C0C05D94514C1257D79002AB76D).
* Na isti delovni postaji, ki je namenjena delu z on-line sistemom, priporočamo, da ne nameščate programskih komponent spletnih bank, ki imajo digitalna potrdila na pametnih karticah (npr. Halcom-ov program Nexus Personal), ker lahko vplivajo na delovanje kartic in On-line ZZ sistema.
* Za nemoteno delovanje on-line sistema je potrebno ugasniti orodje RegTool.exe
* Uporabi orodja RegTool je potrebna pri uporabi portalov, do katerih je dostop možen preko digitalnih potrdil na profesionalni kartici. V tem primeru za dostop do portala lahko začasno aktivirate orodje RegTool in ga po koncu dela na portalih, ponovno ugasnete.

Alternativa uporabi orodja RegTool je registracija digitalnih potrdil s profesionalne kartice v Windows Certificate Store. S tem postopkom v Windows Certificate Store zapišete bližnjico, kje se nahaja kvalificirano digitalno potrdilo na PK. S PK postopate enako, kot prej - zadeva deluje, če je PK v čitalniku. Ne prižigajte orodja RegTool, ker izbriše registrirana potrdila iz Windows Certificate Store. Če se to zgodi, ponovite opisani postopek. Navodila so sledeča:

1. Najprej ugasnite orodje RegTool

2. Zaženite Thales Classic Client Toolbox.

3. Izberite zavihek "Vsebina kartice" in zatem gumb "Potrdila".

4. V prikazanem seznamu digitalnih potrdil izberite "HPC-Qualified"

5. V okence v desnem zgornjem kotu orodja vpišite PIN, ki pripada kvalificiranemu digitalnemu potrdilu (izberite gumb "Prijava" in prek čitalnika vpišite PIN za KDP)

6. Zatem izberite gumb "Registriraj vse"

7. Zaprite Thales Classic Client Toolbox.

* Alternativa registraciji digitalnih potrdil je izklop prepoznavanja KZZ v programu Thales Classic Client for ZZZS. V tem primeru lahko orodje RegTool ostane aktivno, izklopi se le prezpoznava digitalnih potrdil iz KZZ. S to rešitvijo normalno deluje on-line ZZ sistem, hkrati pa tudi PK preko portalov (in ostalih rešitev). Rešitev ni uporabna, če je za ostale rešitve (ne za On-line ZZ) potrebno branje KZZ.

Prepoznavanje digitalnih potrdil na KZZ lahko izklopite preko programa »UpdOnLine.exe«, ki se nahaja tukaj: http://www.zzzs.si/ZZZS/info/egradiva.nsf/o/745D8F04E3195CBFC1257EF3003B3B4C

1. **Programski vmesnik aplikacije (IHIS2 API).**
* Priporočeno verzijo najdete na povezavi: <http://ca.zzzs.si/verzije>.
* Priporočamo nastavitev parametra: WaitForHICinMiliseconds na vrednost 3500, le za postaje, kjer se preverja obdobno zavarovanje brez prisotnosti KZZ za večje skupine zavarovancev, lahko nastavite parameter na manjšo vrednost.
* Glede spremembe verzije programskega vmesnika se obrnite na programsko hišo.
1. **Uporaba On-line ZZ sistema v terminalskih okoljih**
* Za delovanje on-line sistema v terminalskih okoljih (Terminal Server, RDP, Citrix) sistem priporočamo uporabo rešitev aplikacije OnLineTS. V nasprotnem primeru lahko prijava v On-line ZZ sistem oz. branje podatkov iz on-line sistema, traja tudi več minut.
* Glede uporabe OnLineTS se obrnite na programsko hišo.
1. **Dostopi brez KZZ samo kot izjema**
* Pravila ZZZS določajo, da se za dostop do podatkov v On-line ZZ sistemu praviloma uporablja KZZ, brez nje se dostopa do podatkov le izjemoma, kar je navedeno tudi v navodilih. ZZZS spremlja obseg in vzroke dostopov do sistema brez KZZ.
1. **Izklop SmartCard Propagation storitve**
* Za delovanje je potreben izklop windows servisa (storitve) SmartCard Propagation storitve (servis za razširjanje digitalnih potrdil), ki se v različnih verzijah operacijkega sistema MS Windows se imenuje različno (v Windows 10 – Certificate Propagation), npr. ScCertProp, CertPropEnabled, CertPropSvc. Servis lahko izklopite v seznamu storitev »services.msc«. Storitev lahko vpliva na hitrost in zanesljivost delovanja kartic v on-line sistemu in v drugih sistemih.
* Iz enakih razlogov priporočamo tudi izklop storitve Windows Logon.

Verzija: 2.1

Datum: 01.02.2023